**02.08.2021**

**Владимир Уйба чолӧмалӧ Коми Республикаса олысьясӧс Воздушно-десантнӧй войскалы сиӧм лунӧн**

«Пыдди пуктана воин-десантникъяс, ВДВ-са ветеранъяс!

Чолӧмала тіянӧс Воздушно-десантнӧй войскалы сиӧм лунӧн!

Десантниклӧн кельыдлӧз беретыс – тайӧ повтӧмлун да Чужан мулы асьсӧ жалиттӧг служитан символ. Войска котыртан кадӧ, Айму вӧсна Ыджыд тыш дырйи, мирнӧй кадӧ воздушно-десантнӧй войска пыр стӧча да профессиональнӧя пӧртісны олӧмӧ да пӧртӧны олӧмӧ медсьӧкыд боевӧй могъяс.

«Бордъя пехота» лыддьыссьӧ Россияса вынъяслӧн элитаӧн сы вӧсна, мый найӧс бура дасьтӧны, найӧ дасьӧсь отсавны ёрта-ёртыслы. Десантникъяс вермӧны пӧртны олӧмӧ быдсикас могсӧ, медся тӧдчанаӧсь налы чесьт да Чужан му. «Некод миянысь кындзи» – татшӧм мӧвпӧн служитӧны да олӧны десантникъяс.

Став сьӧлӧмсянь аттьӧала тіянӧс воинскӧй долгсӧ да боевӧй ёртасьӧмсӧ пыдди пуктӧмысь. Аттьӧ ВДВ-са ветеранъяслы республикаса йӧзкотырлӧн олӧмӧ зіля пырӧдчӧмысь, том йӧзӧс Чужан му радейтны велӧдӧмысь.

Сиа ставлы, коді новлӧ кельыдлӧз берет, крепыд дзоньвидзалун, мирнӧй енэж, бур тыл, шуд да тыр-бур олӧм!»

**Коми Республикаса Юралысь В.В. Уйба**

**02.08.2021**

**Владимир Уйба поздравляет жителей Республики Коми с Днём Воздушно-десантных войск**

«Уважаемые воины-десантники, ветераны ВДВ!

Поздравляю вас с Днём Воздушно-десантных войск!

Голубой берет десантника всегда был символом доблести, отваги и беззаветного служения Отечеству. В период становления, в годы Великой Отечественной войны, в мирное время воздушно-десантные войска всегда чётко и профессионально выполняли и выполняют самые сложные боевые задачи.

«Крылатая пехота» по праву считается элитой Вооруженных сил России благодаря отменной подготовке, взаимовыручке, сплочённости. Для десантников нет невыполнимых задач, честь и Родина превыше всего. Служба и жизнь по принципу «никто, кроме нас» – ваша главная отличительная черта.

От всей души благодарю вас за верность воинскому долгу и боевому братству. Спасибо ветеранам ВДВ за активную жизненную позицию, участие в общественной жизни республики и военно-патриотическом воспитании молодёжи.

Желаю всем, кто носит голубой берет, крепкого здоровья, мирного неба, надежного тыла, счастья и благополучия!»

Глава Республики Коми В.В. Уйба